**2018. április 20-22.**

**XXI. Országos Szilárd Leó fizikaverseny**

Az Eötvös Loránd Fizikai Társulat, az Energetikai Szakközépiskola és Kollégium, valamint a Szilárd Leó Tehetséggondozó Alapítvány szervezésében 2017. április 20-22. között került sor a XXI. Országos Szilárd Leó Fizikaverseny döntőjére Pakson.

Az I. fordulóra 2018. február 19-én, az írásbeli dolgozatok megírására a versenyre jelentkező iskolákban került sor.



A résztvevők pénteken érkeztek Paksra. Ekkor tekintették meg a Tájékoztató és Látogató Központot, az üzemi területen a 4. blokkot, valamint a Karbantartó és Gyakorló Központot **Nagyné Lakos Mária** tanárnő kíséretében.

Másnap az elméleti feladatokkal megkezdődött a verseny. Délután számítógépes és kísérleti feladatokkal zárult a megméretés.



Ez idő alatt **Radnóti Kati** tartott előadást a tanároknak „Marslakók Amerikában” címmel, melyben Szilárd Leó, Wigner Jenő és Teller Ede munkásságát idézte fel.



Idén a 11-12. évfolyamosok versenyében holtversenyben első lett Krasznai Anna, a Keszthelyi Vajda János Gimnáziumból, akinek díját Süli János, az atomerőmű két új blokkjának megvalósításáért felelős tárca nélküli miniszter adta át.

Anna a WIN Magyarország különdíját –egynapos látogatást az atomerőműbe, aminek keretében az ott dolgozó mérnöknők munkájával ismerkedhet meg– Radnóti Katitól vehette át.

A versenybizottság tagja volt **dr. Radnóti Katalin** feladatkitűző és javító, a verseny szervezésében aktív szerepet vállalt **Nagyné Lakos Mária** valamint **Horváthné Szűcs Marianna**, az ESZI alapítvány ügyvezetője, mindhárman WiN tagunk.